КОМИ РЕСПУБЛИКАЛÖН ОЛАНПАС

**«Коми Республикалöн канму гражданскöй службаса чинъясын уджалысь йöзöс пенсияöн могмöдöм йылысь» Коми Республикаса Оланпасö** **вежсьöмъяс пыртöм йылысь**

Примитöма Коми Республикаса

Каналан Сöветöн 2010 вося вöльгым тöлысь 11 лунö

**1 статья.** Пыртны «Коми Республикалöн канму гражданскöй службаса чинъясын уджалысь йöзöс пенсияöн могмöдöм йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2008, 5 №, 210 ст.; 11 №, 611 ст.; 2010, 10 №, 191 ст.) татшöм вежсьöмъяс:

1. 4 статьяын:

1) 5 юкöнын:

а) Коми Республикаса Юралысьöн уполномочитöм органöн» кывъяс вежны «Коми Республикаса гражданскöй службаöн веськöдлан Коми Республикаса канму органöн» кывъясöн;

б) содтыны татшöм абзац:

«Шöр тöлысся сьöм мындасö, мыйысь арталöны уна во уджалöмысь пенсия мортлы, кодi уджалiс Коми Республикаса гражданскöй служба чинын, кутшöм серти урчитöма профессиональнöй служебнöй уджлöн бурлунса да бöртасса петкöдласъяс серти удждон мынтöмлысь торъя ног (водзö – удждон мынтöмлöн торъя ног), урчитöны удждон мынтан торъя нога гражданскöй служащöйлы тöлысся сьöмсö 1,8 оклад мында. Удждон мынтан торъя нога гражданскöй служащöйлы тöлысся окладö пырö Коми Республикаса гражданскöй службаса вежан чин серти гражданскöй служащöйлöн тöлысся оклад да Коми Республикаса гражданскöй службалöн сетöм класснöй чин серти гражданскöй служащöйлöн тöлысся оклад, кутшöмъясöс урчитöма уна во уджалöмысь пенсия сетан кадпас вылö.»;

2) 6 юкöнын «накöд öткодялöм местаяс,» кывъяс бöрын содтыны «кутшöмъясöс урчитöма гражданскöй служащöйлы Коми Республикаса гражданскöй службаысь мездан лун вылö,» кывъяс;

3) 7 юкöнын «урчитöмысь этшаджык» кывъяс вежны «урчитöмысь этшаджык» кывъясöн.

2. 5 статьяса 4 юкöнын «урчитöмысь этшаджык» кывъяс вежны «урчитöмысь этшаджык» кывъясöн.

3. 6 статьяын:

1) 1 юкöнын «быд во» кывъяссö киритны;

2) 2 юкöн гижны тадзи:

«2. Уна во уджалöмысь пенсия мындасö вежöны сэк, кор урчитöны Коми Республикаса гражданскöй служба стажö подувтöг пыртöм (пырттöм) лоöмтор, мый серти урчитöма уна во уджалöмысь пенсиялысь мындасö, службаса (уджалан) торъя кадколастъяссö мортлысь, кодлы урчитöма уна во уджалöмысь пенсия, Коми Республикаса гражданскöй службалöн вежöм стаж серти кö колö быть урчитны уна во уджалöмысь пенсиялысь мöд мында. Службаса (уджалан) торъя кадколастъяс Коми Республикаса гражданскöй службалöн стажö подувтöг пыртöм (пырттöм) йылысь решениесö примитö Коми Республикаса гражданскöй службаöн веськöдланiнса Коми Республикаса канму орган либö ёрд.».

4. 8 статьялöн 1 юкöнса 1 пунктын «бöрйöм муниципальнöй чинъяс,» кывъяс бöрын содтыны «пыр подув вылын вежан,» кывъясöн.

5. 10 статьяын «дзик пыр юöртны» кывъяс вежны «юöртны» кывйöн.

**2 статья.** Тайö Оланпасыс вынсялö сiйöс официальнöя йöзöдöм бöрын дас лун мысти.

Коми Республикаса Юралысьлы вайöдны ассьыс нормативнöй инöда актъяссö тайö Оланпас серти.

Коми Республикаса Юралысь В.М.Гайзер

Сыктывкар

2010 вося вöльгым тöлысь 17 лун

127-РЗ №

Вудж. Коснырева Е.Г., 2585 пас